Yuriy Dashevskiy

Yuriy Vladimirovich Dashevskiy (1921-yil 18-sentyabr — 1987-yil 28-avgust, Moskva, SSSR) — sovet iqtisodchisi, davlat va siyosat arbobi. KPSS (Sovet Ittifoqi Kommunistik partiyasi) aʼzosi hisoblangan.

 Biografiyasi 
Yuriy Vladimirovich Dashevskiy 1921-yil 18-sentabrda Ukraina SSRning Poltava viloyati  Kobelyaki shahrida tugʻilgan.

Dashevskiy 1928-yilda ilk bor maktabga borgan, ammo 1-sinf dasturini butunlay oʻzlashtirib boʻlganligi sababli maktab maʼmuriyati uni 2-sinfga qabul qilgan. Yuriy Vladimirovich 1937-yilda Dnepropetrovsk temir yoʻl muhandislari institutiga oʻqishga kirgan. Ulugʻ Vatan urushi boshlanishi bilan u Oʻzbekiston SSRning Toshkent shahriga evakuatsiya qilingan. 1942-yilda esa Toshkent temir yoʻl muhandislari institutini tamomlagan.

 1942—1945-yillarda dastlab Termiz shahrida, keyinchalik Dushanbe shahrida mashinist boʻlib ishlagan. U yerda frontga yuk yetkazib berish bilan shugʻullangan. U hamrohlik qilayotgan yuk poyezdi tarkibi bir necha bor nemis samolyotlari tomonidan bombardimon qilingan;

 1945—1946-yillarda Oʻzbekiston SSRning Qashqadaryo viloyati Qarshi shahridagi depo boshligʻi;

 1946—1948-yillar Moskva shahrida temir yoʻl transporti rahbarlarining malakasini oshirish institute xodimi;

 1948—1953-yillarda  Ashxobod temir yoʻli boshligʻi oʻrinbosari;
 1953—1954-yillarda Fayans, Kirov, Kaluga viloyatlari temir yoʻl boʻlimi boshligʻi;
 1954—1958-yillarda Kaluga va Kirov viloyati Fominichskaya mashina-traktor stansiyasi direktori;
 1958—1960-yillarda Moskvadagi KPSS Markaziy Qoʻmitasi huzuridagi Oliy partiya maktabida oʻqigan. Shuningdek,
 1960—1961-yillarda — KPSS Kaluga viloyat qoʻmitasi kotibi;
 1961—1962-yillarda — Kaluga viloyat kengashi ijroiya qoʻmitasi raisi;
 1962—1964-yillarda — Kaluga viloyat sanoat kengashi ijroiya qoʻmitasi raisi;
 1964—1971-yillarda — SSSR Tashqi savdo vazirligida rahbarlik lavozimlarida;
 1971—1974-yillarda — SSSRning Janubiy Koreyadagi savdo vakili; 
 1974—1980-yillarda — SSSR Tashqi savdo vazirligi davlat inspeksiyasi boshligʻi lavozimlarida ishlagan.
 1980—1986-yillarda  SSSRning Avstraliyadagi savdo vakili;
 1963—1967-yillarda RSFSR Oliy Kengashining 6-chaqiriq deputati boʻlgan;
 Yuriy Vladimirovich Dashevskiy 1987-yil 28-avgustda vafot etgan. U Moskvadagi Kuntsevo qabristoniga dafn etilgan.

 Oilasi 

Otasi — (? −1930-yil) zodagonlar oilasidan boʻlgan. Onasi — (1890—1945-yillarda yashab oʻtgan) dehqon ayol boʻlgan. Akasi — Aleksandr (1906-?-yillarda) maʼlumoti boʻyicha quruvchi. Ukraina SSRning Xmelnitskiy viloyatida qurilish tresti boshligʻi boʻlib ishlagan. 1937-yilda u denonsatsiya bilan hibsga olingan. 10 yillik qamoq jazosiga hukm qilingan va ushbu muddatni Solikamskda oʻtagan.
Akasi — Konstantin (1915—1979-yillarda yashab oʻtgan) maʼlumoti boʻyicha oʻqituvchi. Ukraina SSRning Donetsk viloyati Gorlovka shahridagi maktabda oʻqituvchi, keyinchalik direktor lavozimida ishlagan.
Turmush oʻrtogʻi — Yekaterina Ivanovna Nikolenko (1916—2011-yillarda yashab oʻtgan), Oʻzbekiston SSRning Surxondaryo viloyati Termiz shahrida tugʻilgan. Toshkent axborot texnologiyalari institutini tamomlagan. U oʻz karyerasini temir yoʻlda ishlashga bagʻishlagan.
Qizi — Nina (1943-yilda tugʻilgan) Oʻzbekiston SSRning Surxondaryo viloyati Termiz shahrida tugʻilgan. 1966-yilda Moskva axborot texnologiyalari institutini tamomlagan. Oʻz faoliyati davomida temir yoʻl sohasida muhandis, katta muhandis lavozimlarida ishlagan.
Qizi — Tatyana (1945—2016-yillarda yashab oʻtgan), Oʻzbekiston SSRning Qashqadaryo viloyati Qarshi shahrida tugʻilgan. 1970-yilda 1-Moskva tibbiyot institutini tamomlagan. 1970—2000-yillarda — otorinolaringolog, Harbiy kimyoviy himoya akademiyasi poliklinikasining rengen boʻlimi mudiri boʻlgan.
Oʻgʻli — Vladimir (1953—2014-yillarda yashab oʻtgan) Sanʼatshunos. Fayans, Kirov, Kaluga viloyati 1975-yilda Leningrad axborot texnologiyalari institutini, 1981-yilda SSSR Butunittifoq tashqi savdo akademiyasini tamomlagan. 1975—1978-yillarda — Moskva deposida usta, 1981-yildan SSSR Tashqi ishlar vazirligida ishlagan.

 Mukofotlari 

 Xalqlar doʻstligi ordeni
 "Shon-sharaf belgisi" ordeni
 "Mehnat jasorati uchun" medali
 „V.I.Lenin tavalludining 100 yilligini nishonlashdagi jasoratli mehnati uchun“ yubiley medali;
 „1941—1945-yillardagi Ulugʻ Vatan urushidagi jasoratli mehnati uchun“ medali;
 „Mehnat faxriysi“ medali;
 „1941—1945-yillardagi Ulugʻ Vatan urushidagi gʻalabaning yigirma yilligi“ yubiley medali;
 „1941-1945 yillardagi Ulugʻ Vatan urushidagi gʻalabaning oʻttiz yilligi“ yubiley medali;
 „SSSR Tashqi savdo vazirligining nishoni“ Faxriy nishoni.
 „SSSR Mashinasozlik vazirligining sifat boʻyicha aʼlochisi“.
 „SSSR Tashqi savdo vazirligi davlat inspeksiyasi aʼlochi“ talabasi.

 

 

 Kommunistik partiya va Sovet Ittifoqi tarixi boʻyicha maʼlumotnoma 1898-1991: Dashevskiy Yuriy Vladimirovich
 

Turkum:Hurmat Belgisi ordeni sohiblari
Turkum:Xalqlar doʻstligi ordeni sohiblari
Turkum:Moskvada vafot etganlar
Turkum:1987-yilda vafot etganlar
Turkum:28-avgustda vafot etganlar
Turkum:1921-yilda tugʻilganlar
Turkum:18-sentabrda tugʻilganlar
Turkum:Toshkent davlat transport universiteti bitiruvchilari